En o futuro leixano d'a humanidat, o duque Leto Atreides accepta l'administración d'a periglosa planeta desertica Arrakis, tamién conoixida como Dune, l'unica fuent d'a substancia mas valurosa de l'universo, a melange (tamién clamada espezia), una droga que extiende a vida humana, proporciona libels de pensamiento sobrehumans y fa que os viaches mas rapidos que a luz sían practicos. Encara que Leto sabe que l'oportunidat ye una intrincada trapa tendida per os suyos enemigos, prene a la suya concubina Lady Jessica, o suyo fillo y hereu Paul, y os asesors mas confiables d'Arrakis. Leto prene o control d'a operación d'extracción d'espezias, que se torna periglosa per a presencia de cucos d' arena chigants. Una amarga traiduría leva a Paul y Jessica a los Fremen, nativos d'Arrakis qui viven en as profundidatz d'o desierto.